આ પદ્ધતિને કારણે પોતાને કેટલી તગડી કમાણી થશે તેના સરવાળા ખાનગી ટ્રેઇનિંગ ઇન્સ્ટિટ્યૂટ્સ અત્યારથી જ મંડાવા લાગી છે. ઓનલાઇન પરીક્ષાની વિગતો હજી બધા વાલીઓને સમજાઈ નથી. તેમાં વિવિધ પ્રકારના એક્ઝામ સેટ્સ રહેશે અને તેમાં પણ તારીખો પસંદ કરવાની અનુકૂળતા વિદ્યાર્થીઓને રહેશે. આ બધી ગૂંચ એવી છે કે શરૂઆતના થોડા વર્ષો કોચિંગ ક્લાસ પાસે ગયા સિવાય છૂટકો નથી. આગળ જતાં કદાચ આમાંથી પસાર થયેલા વાલી બીજા વાલીને માર્ગદર્શન આપી શકશે, પણ પ્રારંભમાં ટ્રેનિંગ ક્લાસવાળાને તડાકો પડવાનો છે. તેથી પરીક્ષા બે વાર લેવાશે અને વધુ પારદર્શી રીતે લેવાશે તેવી જાહેરાત થઈ ત્યારે શરૂઆતમાં મોટા ભાગના લોકો ખુશ થયા હતાં. હવે મોટા ભાગના લોકો મૂંઝાવા લાગ્યા છે આમાં ફાયદો વધારે કે નુકસાન વધારે.